**Pravila in napotki za pisni izpit**

**• Kaj imam lahko pri sebi med izpitom**

• Ob vstopu v predavalnico odložite jakne, nahrbtnike, torbe, mobilne telefone (mobiteli morajo biti izključeni) v garderobo.

• Na mizi je dovoljeno imeti le tablico, poimensko označen list papirja in svinčnik, kar vse študent dobi ob vstopu v predavalnico.

• Ob zaključku obvezno oddajte tablico, list papirja in svinčnik.

**• Kako izgleda izpit**

• Izpit ima XX vprašanj. Izpit traja YY minut.

• Pri vsakem vprašanju je pravilen oziroma daleč najbolj pravilen le en odgovor (ali ena kombinacija trditev).

• Pravilno odgovorjeno vprašanje prinese 1 točko, nepravilno odgovorjeno nič točk, neodgovorjeno nič točk. Negativnih točk ni.

• Če pri posameznem vprašanju označite več kot en odgovor, dobite nič točk.

• Kriterij za pozitivno oceno je 60%. Rezultati izpita bodo objavljeni v spletni učilnici predmeta predvidoma naslednji delovni dan, oziroma najkasneje en teden od datuma izpita.

**• Izpitni red**

• Med izpitom se zahteva tišina, prepovedano je prepisovanje, pogovarjanje, spraševanje asistentov, uporaba osebnih elektronskih naprav.

• Kršenje izpitnega reda pomeni, da kršitelj ne bo ocenjen. Pri kršenju izpitnega reda se kršitelja brez predhodnega opozorila odstrani od izpita oziroma asistent označi njegov test ali ime, da se izpit izloči.

Predstojnik Katedre za interno medicino Predstojnik Katedre za kirurgijo

prof. dr. Mitja Košnik ,dr. med. izr prof. dr. Tomaž Smrkolj, dr. med.